KOMMISSIONENS GENNEMFØRELSESAFGØRELSE
af 22. juni 2012
om dispensation fra Europa-Parlamentets og Rådets forordning (EU) nr. 1337/2011 om europæiske statistikker vedrørende flerårige kulturer for så vidt angår Forbundsrepublikken Tyskland og Den Franske Republik
(meddelt under nummer C(2012) 4132)
(Kun den franske og den tyske tekst er autentiske)
(2012/337/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1337/2011 af 13. december 2011 om europæiske statistikker vedrørende flerårige kulturer og om ophævelse af Rådets forordning (EØF) nr. 357/79 og Europa-Parlamentets og Rådets direktiv 2001/109/EF (1), særlig artikel 10, stk. 1,
under henvisning til anmodning fra Forbundsrepublikken Tyskland og Den Franske Republik, og
ud fra følgende betragtninger:
(1)
I overensstemmelse med artikel 10 i forordning (EU) nr. 1337/2011 kan Kommissionen i tilfælde, hvor anvendelsen af denne forordning på en medlemsstats nationale statistiske system vil kræve omfattende tilpasninger og kan forventes at forårsage betydelige praktiske problemer for så vidt angår de flerårige kulturer omhandlet i artikel 1, stk. 1, litra a)-l), give medlemsstater dispensation fra forordningen.
(2)
Forbundsrepublikken Tyskland og Den Franske Republik har anmodet om dispensation fra forordning (EU) nr. 1337/2011 i overensstemmelse med artikel 10, stk. 2.
(3)
De af forbundsrepublikken Tyskland og Den Franske Republik indgivne oplysninger berettiger dem til at opnå en sådan dispensation.
(4)
Foranstaltningerne i denne afgørelse er i overensstemmelse med udtalelse fra Den Stående Landbrugsstatistiske Komité -
VEDTAGET DENNE AFGØRELSE:
Artikel 1
1. Forbundsrepublikken Tyskland gives dispensation fra forpligtelsen til at fremsende statistiske oplysninger om de flerårige kulturer omhandlet i artikel 1, stk. 1, litra a)-l), i forordning (EU) nr. 1337/2011 indtil den 31. december 2012.
2. Dispensationen gives for referenceåret 2012.
Artikel 2
1. Den Franske Republik gives dispensation fra forpligtelsen til at fremsende statistiske oplysninger om oliventræer indtil den 31. december 2012.
2. Dispensationen gives for referenceåret 2012.
Artikel 3
Denne afgørelse er rettet til Forbundsrepublikken Tyskland og Den Franske Republik.
Udfærdiget i Bruxelles, den 22. juni 2012.